Trygve Bragstad

Trygve Bragstad (født 1967) er en norsk politiker for Høyre. 

Han er utdannet allmennlærer fra Levanger lærerhøgskole fra 1992 og cand.polit. i pedagogikk og historie fra Universitetet i Oslo fra 1997.

Bragstad ble med i Unge Høyre i Steinkjer mens han var skoleelev.Trønder-Avisa, 14. mars 1984, s. 5. Han var formann i Nord-Trøndelag Unge Høyre 1986–1987.Steinkjer-Avisa, 18. november 1986, s. 10.

Han var politisk rådgiver for Høyre-leder Jan Petersen under stortingsvalgkampen i 1997, politisk sekretær for Trondheims ordførere Marvin Wiseth og Anne Kathrine Slungård 1997–2002 og medlem av Trondheim bystyre 1999–2003.

I 2002 ble han rådgiver for samfunns- og myndighetskontakt i Knut Røes kommunikasjonsbyrå i Trondheim. Bragstad var ansatt som næringspolitisk leder i Næringsforeningen i Trondheim 2006–2012 og konsulent i PwC i Trondheim 2012–2013. Han hadde også vervet som styreleder i Fortidsminneforeningen 2008–2011. I 2014 ble han kommunikasjonsdirektør i Arbeidstilsynet.

I 2019 kom han tilbake til politikken som Høyres andrekandidat ved kommunevalget i Trondheim. Han ble medlem av formannskapet og bygningsrådet (kommunalråd). I 2023 gikk han tilbake til en stilling i Arbeidstilsynet.

Han vokste opp i Steinkjer som sønn av Kerstin, født Karlsen, og Kristian Bragstad. Han er sønnesønn av fylkestannlege Sigurd Bragstad, oldebarn av Kristian Bragstad og tippoldebarn av Sivert Bragstad.

 Referanser 

 Eksterne lenker 



Kategori:Høyre-politikere i Sør-Trøndelag
Kategori:Høyre-politikere i Nord-Trøndelag
Kategori:Lokalpolitikere i Steinkjer
Kategori:Lokalpolitikere i Trondheim
Kategori:Tillitsvalgte i Unge Høyre
Kategori:Vararepresentanter til Stortinget
Kategori:Norske kommunikasjonsfolk
Kategori:Norske pedagoger
Kategori:Personer fra Steinkjer kommune